CELEX: 32016D2268
Language: lt
Date: 1481673600000
Title: 2016 m. gruodžio 14 d. Komisijos įgyvendinimo sprendimas (ES) 2016/2268, kuriuo dėl hibridinių aliejinių rapsų Ms1×Rf1 (ACS-BNØØ4-7×ACS-BNØØ1-4), hibridinių aliejinių rapsų Ms1×Rf2 (ACS-BNØØ4-7×ACS-BNØØ2-5) ir aliejinių rapsų „Topas 19/2“ (ACS-BNØØ7-1) bei jų produktų pėdsakų toleravimo laikotarpio iš dalies keičiami sprendimai 2007/305/EB, 2007/306/EB ir 2007/307/EB (pranešta dokumentu Nr. C(2016) 8390)

16.12.2016   
            
            
               LT
            
            
               Europos Sąjungos oficialusis leidinys
            
            
               L 342/34
            
         KOMISIJOS ĮGYVENDINIMO SPRENDIMAS (ES) 2016/2268
   2016 m. gruodžio 14 d.
   kuriuo dėl hibridinių aliejinių rapsų Ms1×Rf1 (ACS-BNØØ4-7×ACS-BNØØ1-4), hibridinių aliejinių rapsų Ms1×Rf2 (ACS-BNØØ4-7×ACS-BNØØ2-5) ir aliejinių rapsų „Topas 19/2“ (ACS-BNØØ7-1) bei jų produktų pėdsakų toleravimo laikotarpio iš dalies keičiami sprendimai 2007/305/EB, 2007/306/EB ir 2007/307/EB
   
      
         (pranešta dokumentu Nr. C(2016) 8390)
      
   
   (Tekstas autentiškas tik vokiečių kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų (1), ypač į jo 8 straipsnio 6 dalį ir 20 straipsnio 6 dalį,
   kadangi:
   
               (1)
            
            
               Komisijos sprendimuose 2007/305/EB (2), 2007/306/EB (3) ir 2007/307/EB (4) yra atitinkamai nustatytos hibridinių aliejinių rapsų Ms1×Rf1 (ACS-BNØØ4-7×ACS-BNØØ1-4), hibridinių aliejinių rapsų Ms1×Rf2 (ACS-BNØØ4-7×ACS-BNØØ2-5) ir aliejinių rapsų „Topas 19/2“ (ACS-BNØØ7-1) bei jų produktų (toliau – GM medžiaga) pašalinimo iš rinkos taisyklės. Šie sprendimai buvo priimti po to, kai leidimo turėtoja bendrovė „Bayer CropScience AG“ informavo Komisiją apie tai, kad neketina teikti prašymo atnaujinti tos GM medžiagos leidimą pagal Reglamento (EB) Nr. 1829/2003 8 straipsnio 4 dalies pirmą pastraipą, 11 straipsnį, 20 straipsnio 4 dalį ir 23 straipsnį;
            
         
               (2)
            
            
               visuose trijuose sprendimuose nustatytas pradinis penkerių metų pereinamasis laikotarpis, per kurį maistą ir pašarus, kurių sudėtyje yra GM medžiagos, kurie yra sudaryti ar pagaminti iš šios medžiagos, buvo leista tiekti rinkai, jei procentinė jos dalis buvo ne didesnė nei 0,9 % ir jos atsiradimas – atsitiktinis arba techniškai neišvengiamas. Nustatant pereinamąjį laikotarpį siekta atsižvelgti į tai, kad, nors bendrovė „Bayer CropScience AG“ ir nusprendė nutraukti iš tų genetiškai modifikuotų organizmų gautų sėklų pardavimą ir ėmėsi visų priemonių, kad ta GM medžiaga nebebūtų aptinkama, nedideli GM medžiagos kiekiai kartais gali būti aptinkami maisto ir pašarų grandinėje;
            
         
               (3)
            
            
               atsižvelgiant į patirtį, sukauptą nuo to laiko, kai minėta GM medžiaga buvo pašalinta iš rinkos, Komisijos įgyvendinimo sprendimu 2012/69/ES (5) iš dalies pakeisti visi trys sprendimai, siekiant pratęsti pereinamąjį laikotarpį iki 2016 m. gruodžio 31 d. Atsižvelgiant į tai, kad buvo pranešta apie labai nedaug aptinkamų pėdsakų, minėtu sprendimu toleruojamas GM medžiagos kiekis maiste ir pašaruose buvo sumažintas iki 0,1 % masės dalies;
            
         
               (4)
            
            
               be to, sprendimuose 2007/305/EB, 2007/306/EB ir 2007/307/EB buvo nustatytos priemonės, kurių turėjo imtis bendrovė „Bayer CropScience AG“, kad užtikrintų, jog ši genetiškai modifikuota medžiaga būtų veiksmingai pašalinta iš rinkos, ir nustatytos bendrovės „Bayer CropScience AG“ prievolės teikti ataskaitas;
            
         
               (5)
            
            
               2013 m. gruodžio mėn. ir 2016 m. kovo mėn. „Bayer CropScience AG“ pranešė, kad nepaisant priemonių, kurių buvo imtasi, kad nebeliktų tų genetiškai modifikuotų organizmų pagal sprendimus 2007/305/EB, 2007/306/EB ir 2007/307/EB, pastaraisiais metais aliejinių rapsų prekėse vis dar buvo aptinkama nedaug jų pėdsakų. Tai, kad medžiagos pėdsakų vis dar aptinkama, galima paaiškinti biologinėmis aliejinių rapsų, kurie gali ilgai išbūti ramybės būsenoje, savybėmis, taip pat žemės ūkio praktika, kuri taikoma sėklų derliui nuimti, ir šių aplinkybių sąlygotu atsitiktiniu susimaišymu, kurio mastą sprendimų 2007/305/EB, 2007/306/EB ir 2007/307/EB bei Įgyvendinimo sprendimo 2012/69/ES priėmimo metu buvo sudėtinga įvertinti. Medžiagų pėdsakų ir toliau buvo aptinkama vis mažiau;
            
         
               (6)
            
            
               atsižvelgiant į tai, tikslinga pratęsti pereinamąjį laikotarpį dar trejiems metams, t. y. iki 2019 m. gruodžio 31 d., kad iš maisto ir pašarų grandinės būtų galima visiškai pašalinti likusius aliejinių rapsų Ms1×Rf1, Ms1×Rf2 ir „Topas 19/2“ pėdsakus;
            
         
               (7)
            
            
               be to, siekiant minėtą GM medžiagą šalinti dar veiksmingiau, tikslinga, kad „Bayer CropScience AG“ toliau įgyvendintų vidaus programą, nustatytą sprendimais 2007/305/EB, 2007/306/EB ir 2007/307/EB, ir rinkti duomenis (kaip bendrovė tai jau anksčiau darė savanoriškai) apie tokią medžiagą, aptinkamą aliejinių rapsų prekėse, importuojamose į Sąjungą iš Kanados – vienintelės šalies, kurioje minėti aliejiniai rapsai buvo auginami komerciniais tikslais. „Bayer CropScience AG“ iki 2019 m. sausio 1 d. turėtų pateikti Komisijai abiejų reikalavimų vykdymo ataskaitą;
            
         
               (8)
            
            
               bendrovė „Bayer CropScience AG“ turėtų užtikrinti, kad pereinamuoju laikotarpiu kontrolės laboratorijos galėtų bet kada gauti sertifikuotos etaloninės medžiagos ir atlikti analizę;
            
         
               (9)
            
            
               todėl sprendimai 2007/305/EB, 2007/306/EB ir 2007/307/EB turėtų būti atitinkamai iš dalies pakeisti;
            
         
               (10)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2007/305/EB iš dalies keičiamas taip:
   
               1.
            
            
               1 straipsnis pakeičiamas taip:
               „1 straipsnis
               Adresatas įgyvendina vidaus programą, skirtą užtikrinti, kad iš rinkos būtų veiksmingai pašalinti aliejiniai rapsai ACS-BNØØ4-7, ACS-BNØØ1-4 ir aliejinių rapsų hibridinis derinys ACS-BNØØ4-7×ACS-BNØØ1-4 selekcijoje ir sėklų gamyboje, ir renka duomenis apie tuos genetiškai modifikuotus organizmus, aptinkamus iš Kanados į Sąjungą siunčiamose aliejinių rapsų siuntose.
               Adresatas iki 2019 m. sausio 1 d. pateikia Komisijai ataskaitą dėl šios programos įgyvendinimo ir tų genetiškai modifikuotų organizmų, aptinkamų iš Kanados į Sąjungą siunčiamose aliejinių rapsų siuntose.“
            
         
               2.
            
            
               2 straipsnis pakeičiamas taip:
               „2 straipsnis
               1.   Maisto ir pašarų produktuose, apie kuriuos pranešta pagal Reglamento (EB) Nr. 1829/2003 8 straipsnio 1 dalies a punktą ir 20 straipsnio 1 dalį, esančios medžiagos, kurių sudėtyje yra aliejinių rapsų ACS-BNØØ4-7, ACS-BNØØ1-4 ir aliejinių rapsų hibridinio derinio ACS-BNØØ4-7×ACS-BNØØ1-4 arba kurios yra iš jų sudarytos ar pagamintos, yra toleruojamos iki 2019 m. gruodžio 31 d., jeigu:
               
                           a)
                        
                        
                           tų medžiagų atsiradimas yra atsitiktinis arba techniškai neišvengiamas ir
                        
                     
                           b)
                        
                        
                           procentinė jų dalis yra ne didesnė nei 0,1 % masės dalies.
                        
                     2.   Adresatas užtikrina, kad ACS-BNØØ4-7×ACS-BNØØ1-4 aliejinių rapsų sertifikuota etaloninė medžiaga būtų prieinama „American Oil Chemists Society“ tinklalapyje https://www.aocs.org/attain-lab-services/certified-reference-materials-(crms).“
            
         
               3.
            
            
               Priedas išbraukiamas.
            
         2 straipsnis
   Sprendimas 2007/306/EB iš dalies keičiamas taip:
   
               1.
            
            
               1 straipsnis pakeičiamas taip:
               „1 straipsnis
               Adresatas įgyvendina vidaus programą, skirtą užtikrinti, kad iš rinkos būtų veiksmingai pašalinti aliejiniai rapsai ACS-BNØØ4-7, ACS-BNØØ2-5 ir aliejinių rapsų hibridinis derinys ACS-BNØØ4-7×ACS-BNØØ2-5 selekcijoje ir sėklų gamyboje, ir renka duomenis apie tuos genetiškai modifikuotus organizmus, aptinkamus iš Kanados į Sąjungą siunčiamose aliejinių rapsų siuntose.
               Adresatas iki 2019 m. sausio 1 d. pateikia Komisijai ataskaitą dėl šios programos įgyvendinimo ir tų genetiškai modifikuotų organizmų, aptinkamų iš Kanados į Sąjungą siunčiamose aliejinių rapsų siuntose.“
            
         
               2.
            
            
               2 straipsnis pakeičiamas taip:
               „2 straipsnis
               1.   Maisto ir pašarų produktuose, apie kuriuos pranešta pagal Reglamento (EB) Nr. 1829/2003 8 straipsnio 1 dalies a punktą ir 20 straipsnio 1 dalį, esančios medžiagos, kurių sudėtyje yra aliejinių rapsų ACS-BNØØ4-7, ACS-BNØØ2-5 ir aliejinių rapsų hibridinio derinio ACS-BNØØ4-7×ACS-BNØØ2-5 arba kurios yra iš jų sudarytos ar pagamintos, yra toleruojamos iki 2019 m. gruodžio 31 d., jeigu:
               
                           a)
                        
                        
                           tų medžiagų atsiradimas yra atsitiktinis arba techniškai neišvengiamas ir
                        
                     
                           b)
                        
                        
                           procentinė jų dalis yra ne didesnė nei 0,1 % masės dalies.
                        
                     2.   Adresatas užtikrina, kad aliejinių rapsų ACS-BNØØ4-7×ACS-BNØØ2-5 sertifikuota etaloninė medžiaga būtų prieinama „American Oil Chemists Society“ tinklalapyje https://www.aocs.org/attain-lab-services/certified-reference-materials-(crms).“
            
         
               3.
            
            
               Priedas išbraukiamas.
            
         3 straipsnis
   Sprendimo 2007/307/EB 1 straipsnis pakeičiamas taip:
   
      „1 straipsnis
      1.   Adresatas įgyvendina vidaus programą, skirtą užtikrinti, kad iš rinkos būtų veiksmingai pašalinti aliejiniai rapsai ACS- BNØØ7-1 selekcijoje ir sėklų gamyboje, ir renka duomenis apie tą genetiškai modifikuotą organizmą, aptinkamą iš Kanados į Sąjungą siunčiamose aliejinių rapsų siuntose.
      Adresatas iki 2019 m. sausio 1 d. pateikia Komisijai ataskaitą dėl šios programos įgyvendinimo ir tų genetiškai modifikuotų organizmų, aptinkamų iš Kanados į Sąjungą siunčiamose aliejinių rapsų siuntose.
      2.   Maisto ir pašarų produktuose, apie kuriuos pranešta pagal Reglamento (EB) Nr. 1829/2003 8 straipsnio 1 dalies a punktą ir 20 straipsnio 1 dalį, esančios medžiagos, kurių sudėtyje yra aliejinių rapsų ACS-BNØØ7-1 arba kurios yra iš jų sudarytos ar pagamintos, yra toleruojamos iki 2019 m. gruodžio 31 d., jeigu:
      
                  a)
               
               
                  tų medžiagų atsiradimas yra atsitiktinis arba techniškai neišvengiamas ir
               
            
                  b)
               
               
                  procentinė jų dalis yra ne didesnė nei 0,1 % masės dalies.
               
            3.   Adresatas užtikrina, kad aliejinių rapsų ACS- BNØØ7-1 sertifikuota etaloninė medžiaga būtų prieinama „American Oil Chemists Society“ tinklalapyje https://www.aocs.org/attain-lab-services/certified-reference-materials-(crms).“
   
   4 straipsnis
   Siekiant atsižvelgti į šį sprendimą, įrašai genetiškai modifikuoto maisto ir pašarų Bendrijos registre, kaip numatyta Reglamento (EB) Nr. 1829/2003 28 straipsnyje, susiję su aliejiniais rapsais ACS-BNØØ4-7 ir ACS-BNØØ1-4 ir aliejinių rapsų hibridiniu deriniu ACS-BNØØ4-7×ACS-BNØØ1-4, aliejiniais rapsais ACS-BNØØ4-7 ir ACS-BNØØ2-5 ir aliejinių rapsų hibridiniu deriniu ACS-BNØØ4-7×ACS-BNØØ2-5 bei aliejiniais rapsais ACS-BNØØ7-1, pakeičiami.
   5 straipsnis
   Šis sprendimas skirtas bendrovei „Bayer CropScience AG“, Alfred-Nobel-Str. 50, D-40789 Monheim am Rhein, Vokietija.
   
      Priimta Briuselyje 2016 m. gruodžio 14 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 268, 2003 10 18, p. 1.
   
      (2)  2007 m. balandžio 25 d. Komisijos sprendimas 2007/305/EB dėl Ms1×Rf1 (ACS-BNØØ4-7×ACS-BNØØ1-4) hibridinių aliejinių rapsų ir jų produktų pašalinimo iš rinkos (OL L 117, 2007 5 5, p. 17).
   
      (3)  2007 m. balandžio 25 d. Komisijos sprendimas 2007/306/EB dėl Ms1×Rf2 (ACS-BNØØ4-7×ACS-BNØØ2-5) hibridinių aliejinių rapsų ir jų produktų pašalinimo iš rinkos (OL L 117, 2007 5 5, p. 20).
   
      (4)  2007 m. balandžio 25 d. Komisijos sprendimas 2007/307/EB dėl Topas 19/2 (ACS-BNØØ7-1) aliejinių rapsų ir jų produktų pašalinimo iš rinkos (OL L 117, 2007 5 5, p. 23).
   
      (5)  2012 m. vasario 3 d. Komisijos įgyvendinimo sprendimas 2012/69/ES, kuriuo dėl hibridinio aliejinio rapso Ms1×Rf1 (ACS-BNØØ4-7×ACS-BNØØ1-4), hibridinio aliejinio rapso Ms1×Rf2 (ACS-BNØØ4-7×ACS-BNØØ2-5) ir aliejinio rapso Topas 19/2 (ACS-BNØØ7-1) bei jų produktų likučių toleravimo laikotarpio iš dalies keičiami sprendimai 2007/305/EB, 2007/306/EB ir 2007/307/EB (OL L 34, 2012 2 7, p. 12).